Ežys (ežeras)
55°10′59″ š. pl. 25°48′31″ r. ilg.﻿ / ﻿55.18306°š. pl. 25.80861°r. ilg.﻿ / 55.18306; 25.80861 Ežys – ežeras Lietuvoje, Švenčionių rajone, 12 km į vakarus nuo Švenčionėlių. Ežero ilgis iš pietvakarių į šiaurės rytus – 0,34 km, plotis – iki 0,11 km. Altitudė 144,1 m. Krantai žemi, pelkėti. Iš šiaurės ir vakarų ežerą supa Baranavos miškas, kitose pakrantėse plyti pievos, krūmynai. Šiaurės rytuose išteka upeliukas link netoliese tekančio Lakajos intako Peršokšnos. Šalia ežero įsikūręs Baroniškės kaimas.